Guyra

Guyra () mymba ipepo ha ovevéva, hetyma mokõi ha hete haguepáva.

 Guyra rekove ypykue ha hetepy ñemoambue rembiasakue 

Moõguipa ou'ypyraka'e guyra, niko, heta ára oiko oñeg uahẽ'ỹre peteĩ ñe'ẽme, ha katu na'ymaitéi tembikuaajarakuéra oñemoĩ oñoñe’ẽme ha he'i hikuái guyra ouha umi Tejujero Pymymbágui (Dinosaurio Terópodos) oñemoambueva'ekue arapa'ũ hérava Mymbambyterévape (Mesozoico). Ko'ã mba'e oje'e ojejuhu rire Alemania-pe peteĩ guyra joguaha ijitapyréva (fósil) oñembohérava “Pepo'yma” (Archaeopteryx). Ary 1960 guive oñemoneĩ guyra ouha Tejujerógui. China-pe ojejuhuvévo Tejujero ijitapyréva ha hague guyráva omoañete tembikuaajarakuérape, guyra Tejujeroha. Guyra ha Tejujero heta mba’épe ojojogua; ikanguekuéra piteĩcha, jepémona hasy jaikuaa porã hag ua, umi hyekue peteĩcha avei, haguekuéra ojojoguánte avei, ko'ã mba'e he'i ñandéve ha’ekuéra oño’anaha.

 Tekopytee 

Haimete opavave guyra ovevekuaa, ha ou ijypykue ovevekuaava'ekuégui, oĩ jepe ningo ikatu'ỹva oveve. Avei hetekuéra oñemoambue ikatu hag uáicha oveve porãve. Ikangue ijapytekua ivevyive hag ua. Umi ijyva imbarete añetete, ikatu hag uáicha ipu'aka umi tuichaicháva taguére, oipurúva ovevekuévo.

Ipyti'a kangue tuicha ha hakamby ha ojoko umi ho'okuéra oipurúva oveve jave. Hañykãnguéra ipo'i puku ha hatã ha nahãiri rupi iñakã vevyive.

Ipire nda'ikuái ha upéicha rupi ndaikatúi oñembopiro'y ty'ái rupive. Ovevekuévomante, yvytu ombopiro'y chupe, upéicha rupi opyta jave peteĩ hendápe jahechava'erã katuete ijuku’ahína.

 Tembi'uje'u 

Mba'épa ho'u rupi guyrakuéra ikatu:

 Mu'ũ'uháva: (Insectívoras) Ho'u mu'ũ (insecto).
 Ka'avo'uháva: (Herbívoras) Okaru ka'avóre, yva ha yva ra'ỹire.
 So'o'uháva: (Carnívoras) Ho'u so'o.
 Opamba'e'uháva: (Omnívoras) Ho'u ka'avo, ka'avo ra'ỹi, yva, mu'ũ, so'o ha ojuhúva guive.

 Ñemoña 

Guyrakuéra niko ombo'a, oñemoña tupi'a rupive. Upevarã guyra kuimba’éva oiporenova’erã guyra kuñáme, (apareamiento) upéi pe tupi’a okakuaa guyra kuña retepýpe, ombo’a peve. 

Oja porã hag̃ua umi tupi'a guyrakuéra oñangareko hese anitei ho'ysãve hete'akukuégui, upevarã guyra kuñáva oñeno hupi'a ári, oĩ guyra ojopyrúva mokõivéva, ha oĩ avei guyra kuimba'éva añónte oñenóva tupi'a ári. Ko mba'épe ñambohéra Ñembojakatu (Incubación).
Og̃uahẽvo hi'ára, upe guyra ra'y, ojoka ipire ha osẽ okápe.

 Guyra Paraguái Hendapegua, Anambeta ha mboýpa 

Paraguáipe jaguereko mokõipa mokõi (22) Hendapegua, (Orden) pokõipa (70) Anambeta (Familia) ha poteĩsa poapypa (680) guyra oikoéva ojuehegui. Ko’ápe péina ambohysýi Hendapegua ha Anambeta rupive:

 Struthioniformes 
 Rheidae (Ñanduguasu) - 1 (juehegua)
 Tinamiformes
 Tinamidae (Ynambu) - 11
 Podicipediformes
 Podicipedidae (Ype) - 5
 Pelecaniformes 
 Anhingidae (Mbigua mbói) - 1 
 Phalacrocoracidae (Mbigua) - 1
 Ciconiiformes
 Ardeidae (Hoko) - 14
 Ciconiidae (Tujuju) - 3
 Threskiornithidae (Ajajái) - 6
 Phoenicopteriformes
 Phoenicopteridae (Guarimbo) - 1
 Anseriformes
 Anhimidae (Chahã) - 2
 Anatidae (Ype) - 11
 Falconiformes
 Cathartidae (Yryvu) - 5
 Accipitridae (Taguato) - 36
 Falconidae (Karakara) - 12
 Galliformes
 Cracidae (Jaku) - 6
 Phasianidae (Uru) - 1
 Gruiformes
 Rallidae (Ypaka'a) - 22
 Aramidae (Karáũ) - 1
 Heliornithidae (Ypeky) - 1
 Cariamidae (Sarĩa) - 2
 Charadriiformes
 Charadriidae (Mbatui) - 5
 Recurvirostridae (Tetéũ) - 1
 Jacanidae (Aguapeaso) - 1
 Rostratulidae (Aguateros) - 1
 Scolopacidae (Jakavere) - 17
 Phalaropodidae (Chululu) - 2
 Laridae (Ojaja) - 2
 Sternidae (Atĩ) - 3
 Rynchopidae (Rayadores) - 1
 Culumbiformes
 Culumbidae (Pykasu) - 16
 Psitaciformes
 Psittacidae (Gua'a) - 20
 Cuculiformes
 Cuculidae (Piriríta) - 12
 Strigiformes
 Tytonidae (Suinda) - 1
 Strigidae (Ñakurutũ) - 15
 Caprimulgiformes 
 Caprimulgidae (Yvyja'u) - 14
 Nyctibiidae (Urutau) - 3
 Apodiformes
 Apodidae (Mbyju'i) - 6
 Trochilidae (Mainumby) - 17
 Trogoniformes
 Trogonidae (Suruku'a) - 3
 Coraciiformes
 Momotidae (Guyra paja) - 2
 Alcedinidae (Javatĩ) - 5
 Galbuliformes
 Bucconidae (Chakuru) - 4
  Piciformes
 Ramphastidae (Tukã) - 5
 Picidae (Ypekũ) - 21
 Paseriformes
  Dendrocolaptidae (Arapasu) - 12
  Furnariidae (Ogaraity) - 44
  Thamnophilidae (Che'oropara) - 22
  Formicariidae (Chululu) - 3
  Conopophagidae (Tokotoko) - 1
  Rhinocryptidae (Guyra'i ñu) - 3
  Cotingidae (Guyrapõ) - 4
  Tyrannidae (Pitogue) - 104
  Pipridae (Tangara) - 6
  Phytotomidae (Cortarrama) - 1
  Corvidae (Aka'ẽ) - 3
  Hirundinidae (Mbyju'i) - 13
  Troglodytidae (Masakaragua'i) - 6
  Mimidae (Guyra ñe'ẽngatu) - 2
  Poliotilidae (Siritui) - 2
  Turdidae (Havía) - 7
  Motacillidae (Guyra tape) - 6
 Vireonidae (Chivíro) - 3
  Parulidae (Pyti'ajumi) - 7
 Coerebidae (Sai) - 3
  Thraupidae (Sái hovy) - 30
 Tersinidae (Piriguitĩ) - 1
 Emberizidae (Havía) - 49
  Icteridae (Guyraũ) - 20
 Fringillidae (Parachi) - 1
  Passeridae (Guyra tupão) - 1

 Guyrakuéra réra Guaraníme 
 Guyrakuéra réra Guaraníme, Tembikuaatyguápe ha karaiñe'ẽme

 Mandu'apy 

 Arandukakuéra purupyre 
 DEL CASTILLO, H. (Compilador) Guyra Paraguay (2.004) Lista Comentada de las Aves de Paraguay. Annotated checklist of the birds of Paraguay, Asunción, Paraguay.
 GUASCH, A. (2.002) Diccionario Básico Guarani – Castellano, Castellano – Guarani. Nueva Edición por Bartolomeu Melia. Asunción - Paraguay. Centro de estudios Paraguayos “Antonio Guasch” (CEPAG).
 KINDERSLEY, P. y otros. Diccionario visual del universo. (1996) Santiago - Chile. Editorial Amereida S. A. 
 KRIVOSHEIN DE CANESE, N. & ACOSTA ALCARAZ, F. Diccionario Guarani – Español Español – Guarani. Tercera Edición (2.006) Asunción – Paraguay. Ediciones y Arte S. A. 
 Microsoft ® Encarta ® 2008. © 1993-2007 Microsoft Corporation. Reservados todos los derechos.
 NAROSKY, T. &YZURIETA, D. (2.006) Guía para la Identificación de las Aves del Paraguay. Primera Edición en español. Buenos Aires Argentina. Vázquez Mazzini Editores.
 SEAM / Guyra Paraguay / PRODECHACO (2001). Especies Silvestres del Paraguay, Guia de Identificación de Especies con Importancia Económica. PRODECHACO. Asunción, Paraguay
 TRINIDAD SANABRIA, L. Mi Pequeño Avañe’ẽ de mochila. Segunda Edición (2.007) Buenos Aires - Argentina. Editoral Ruy Díaz S. A. E. I. C.
 es.wikipedia.org/wiki/Aves
 es.wikipedia.org/wiki/Evolución_de_las_aves
 es.wikipedia.org/wiki/Origen_de_las_aves
 losanimalesjor.galeon.com/
 profesores.fi-b.unam.mx/
 thales.cica.es/
 euskalnatura.net/

 Joaju 

 BirdLife International, guyrakuéra ñeñangareko aty guasu. (ingyaterrañe'ẽme)

!